රටේ ඇතැම් ස්ථානවල පවතින අසතුටුදායක ආරක්ෂක තත්ත්වය පාලනය කිරීම සඳහා ජනාධිපති මෛත්‍රිපාල සිරිසේන විසින් හදිසි තත්ත්වයක් ප්‍රකාශයට පත් කර තිබෙනවා.සාමය කඩවන සිද්ධීන්වලට එරෙහිව කටයුතු කිරීමට පොලීසියට සහ ආරක්ෂක අංශවලට අවශ්‍ය බලතල ලබාදීම සඳහා මෙම පියවර ගෙන ඇති බවයි ජනාධිපති මාධ්‍ය අංශය ප්‍රකාශ කළේ.මහජන ආරක්ෂක ආඥා පනතේ දෙවන කොටස බලාත්මක කරමින් සීමිත වපසරියකින් යුතුව මෙම හදිසි අවස්ථාව ප්‍රකාශයට පත්කර තිබෙනවා.